Martine Deprez
D'Martine Deprez, gebuer de 26. Abrëll 1969, ass eng lëtzebuergesch Politikerin (CSV).

Berufflech war si bis 2001 Chargée d'études bei der Sécurité Sociale an ass zanter 2002 Mathematikprofessesch an engem Lycée.

Si war Kandidatin am Südbezierk fir d'Chamberwale vum 7. Juni 2009 a gouf do déi fënneft op der Lëscht vun hirer Partei, net genuch fir e Sëtz am Parlament.

Si ass zanter dem 8. November 2012 Member vum Staatsrot.

Am Oktober 2015 gouf si zu der neier Presidentin vun der Union Grand-Duc Adolphe (UGDA) gewielt.

Gebuer 1969
Membere vum Staatsrot zu Lëtzebuerg